**Ca Afrodita**

*Danut Cepoi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca Afrodita dulce și suavă

erai un vis, erai o alinare

cu ochii tăi frumoși și tandri

tu-mi ești mereu o stea în depărtare.

Numai luceafărul de sus doar știe

eu câte nopți am suferit frenetic

o, Afrodita visurilor mele

tu steaua mea din întuneric.

Erai o stea, erai o călăuză

a unui suflet blestemat

ce s-a topit ca-ntr-o cascadă

ca norii ce se prăbușesc în neant.

Curând, tu vei uita acele patimi

care au vrut să te înșele;

un simplu dor al unei inimi

ce zace-n amintirea unei stele.